**Noteikumu projekta „Grozījumi Ministru kabineta 2005.gada 18.oktobra noteikumos Nr.772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta komitejas 2013.gada 23.aprīļa sēdes protokollēmuma Nr.23 31.§ 2.punkts. Noteikumu projekts sagatavots, pamatojoties arī uz likuma „Par atbilstības novērtēšanu” 7.pantu un Biodegvielas likuma 6.pantaotro daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Eiropas Parlamenta un Padomes 2009. gada 23. aprīļa Direktīvas 2009/28/EK par atjaunojamo energoresursu izmantošanas veicināšanu un ar ko groza un sekojoši atceļ Direktīvas 2001/77/EK un 2003/30/EK (turpmāk – Direktīva 2009/28/EK) 3. panta 4. punktu dalībvalstīm jānodrošina, ka no atjaunojamajiem energoresursiem saražotas enerģijas īpatsvars visā transportā 2020. gadā ir vismaz 10% no enerģijas galapatēriņa transportā.Ar Ministru kabineta 2013.gada 23.aprīļa sēdes protokollēmuma Nr.23 31.§ 2.punktu Ekonomikas ministrijai ir uzdots izstrādāt un iesniegt noteiktā kārtībā Ministru kabinetā grozījumus normatīvajos aktos par benzīna un dīzeļdegvielas atbilstības novērtēšanu un normatīvajos aktos par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību, lai nodrošinātu, ka ar 2014.gada 1.aprīli dīzeļdegvielai tiek noteikts obligātais 6,5-7% biodīzeļdegvielas piejaukums. Minētie grozījumi tika izskatīti Ministru kabineta komitejas 2013.gada 26.augusta un 2013.gada 4.novembra sēdē. Ar Ministru kabineta komitejas 2013.gada 23.aprīļa sēdes protokollēmuma Nr.40 1.§ Ekonomikas ministrijai ir uzdots izstrādāt alternatīvu risinājuma modeli biodegvielas patēriņa pieauguma veicināšanai, kas neparedz obligātā biodīzeļdegvielas piejaukuma palielināšanu fosilajai dīzeļdegvielai līdz 6,5-7 tilpumprocentiem, bet tomēr nodrošina noteikto mērķi attiecībā uz atjaunojamās enerģijas īpatsvaru transporta nozarē un atjaunojamās enerģijas izmantošanas pienākumu. Izvērtēt alternatīvus fiskāli neitrālus risinājumus nodokļu politikai, kas piemērojama tīrai biodegvielai vai fosilai degvielai un biodegvielas sajaukumam, kā arī citu Eiropas Savienības valstu praksi Direktīvas 2009/28/EK 3.panta 4.punkta ieviešanā.Minēto alternatīvo risinājuma modeli Ekonomikas ministrijai ir uzdots saskaņot ar Zemkopības ministriju un Lauksaimnieku organizāciju sadarbības padomi, ja nepieciešams, arī ar iesaistītajām ministrijām un nozares organizācijām, un attiecīgi precizēt noteikumu projektu. Ekonomikas ministrijas pārstāvji, 2013.gada 20.decembrī tikās ar Zemkopības ministrijas un Lauksaimnieku organizāciju sadarbības padomes pārstāvjiem, lai pārrunātu iespējamos alternatīvos risinājumus biodegvielas patēriņa pieauguma veicināšanai. Ņemot vērā, ka iespējamie alternatīvie risinājumi biodegvielas patēriņa veicināšanai neparedz veikt grozījumus Ministru kabineta 2005.gada 18.oktobra noteikumos Nr.772 „Noteikumi par biodegvielas kvalitātes prasībām, atbilstības novērtēšanu, tirgus uzraudzību un patērētāju informēšanas kārtību”, noteikumu projekts ir precizēts, un tas paredz aizstāt atsauces uz novecojušiem standartiem ar jaunākajām standartu versijām. |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attieksies uz komersantiem, kuriem izsniegta speciālā atļauja (licence) darbībai ar naftas produktiem saskaņā ar normatīvajiem aktiem par akcīzes preču apriti. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Vienlaikus Ekonomikas ministrija ir izstrādājusi grozījumus Ministru kabineta 2000.gada 26.septembra noteikumos Nr.332 „Noteikumi par benzīna un dīzeļdegvielas atbilstības novērtēšanu”, kurus paredzēts kopā ar noteikumu projektu iesniegt izskatīšanai Ministru kabineta sēdē.Ministru kabineta protokollēmuma projekts par noteikumu projektu paredz uzdot Ekonomikas ministrijai līdz 2014.gada 1.aprīlim nodrošināt šādu standartu tulkošanu valsts valodā:1) LVS CEN/TS 15293:2011 „Automobiļu degvielas. Automobiļu degviela - etanols E85. Prasības un testa metodes”;2) LVS EN 14078:2010 „Šķidrie naftas produkti. Taukskābes metilesteru (FAME) noteikšana vidējos destilātos. Infrasarkanās spektroskopijas metode”;3) LVS EN ISO 20884:2011 „Naftas produkti. Sēra satura noteikšana automobiļu degvielā. Viļņu garuma dispersīvā rentgenfluorescences spektrometrijas metode (ISO 20884:2011)”;4) LVS EN 14105:2011 „Tauku un eļļu atvasinājumi. Taukskābju metilesteri (FAME). Brīvā un kopējā glicerīna, mono-, di- un triglicerīdu satura noteikšana”;5) LVS EN ISO 13686:2013 “Dabasgāze. Kvalitātes raksturošana.” |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nozari pārstāvošajām nevalstiskajām organizācijām (Latvijas Biodegvielu un bioenerģijas asociācijai, Latvijas Degvielas tirgotāju asociācijai, Degvielas tirgotāju un ražotāju savienībai, Lauksaimnieku organizāciju sadarbības padomei, u.c.) nosūtīts elektroniski, kā arī ir publiski pieejams Ekonomikas ministrijas tīmekļa vietnē. |
| 2. | Sabiedrības līdzdalība projekta izstrādē | Pēc noteikumu projekta izsludināšanas Valsts sekretāru sanāksmē nozari pārstāvošās nevalstiskās organizācijas tika informētas un aicinātas sniegt atzinumus.Pēc atzinumu saņemšanas un noteikumu projekta precizēšanas, noteikumu projekts tika skatīts Ministru kabineta komitejas (MKK) 2013.gada 26.augusta un 2013.gada 4.novembra sēdē. Saskaņā ar MKK 2013.gada 4.novembra sēdē nolemto, noteikumu projekts nosūtīts saskaņošanai iesaistītajām institūcijām. |
| 3. | Sabiedrības līdzdalības rezultāti | Tiks papildināts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta esošo valsts institūciju funkciju ietvaros. |
| 3. | Cita informācija | Nav. |

Anotācijas III un V sadaļa – projekts šīs jomas neskar.

Ekonomikas ministrs V. Dombrovskis

Vīza: Valsts sekretāra pienākumu izpildītājs,

valsts sekretāra vietnieks A.Liepiņš

17.02.2014. 11:05

828

B.Rudzīte

67013065, baiba.rudzite@em.gov.lv

S.Cīrule

67013149, santa.cirule@em.gov.lv